P6_TA(2007)0033

Makrotaloudellinen rahoitusapu Moldovalle *

Euroopan parlamentin lainsäädäntöpäätöslauselma ehdotuksesta neuvoston päätökseksi makrotaloudellisen rahoitusavun myöntämisestä Moldovalle (KOM(2006)0579 — C6-0342/2006 — 2006/0184(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2006)0579) [1],

- ottaa huomioon EY:n perustamissopimuksen 308 artiklan, jonka mukaisesti neuvosto on kuullut parlamenttia (C6-0342/2006),

- ottaa huomioon työjärjestyksen 51 artiklan,

- ottaa huomioon kansainvälisen kaupan valiokunnan mietinnön ja budjettivaliokunnan lausunnon (A6-0013/2007);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Johdanto-osan 9 a kappale (uusi)

| (9 a) Venäjän äskettäin Moldovan viineihin kohdistama vientikielto, joka ei koske Transnistrian alueella tuotettuja viinejä, on lisännyt merkittävästi Transnistrian roolia kaupankäynnissä. |

Tarkistus 2

Johdanto-osan 9 b kappale (uusi)

| (9 b) Transnistria saa kauppaan liittyvistä tullimaksuista ja veroista huomattavia tuloja, joita ei tulouteta Moldovan valtion talousarvioon. |

Tarkistus 3

Johdanto-osan 9 c kappale (uusi)

| (9 c) EU:n makrotaloudellisen avun tehtävänä ei tulisi olla vain Bretton Woods -järjestelmän ohjelmien ja rahoituksen täydentäminen, vaan sen avulla olisi varmistettava myös lisäarvon tuottaminen yhteisön osallistumisella. |

Tarkistus 4

Johdanto-osan 9 d kappale (uusi)

| (9 d) Yhteisön olisi varmistettava, että EU:n makrotaloudellinen rahoitusapu on oikeudellisesti ja sisällöltään yhdenmukaista eri aloja koskevien ulkoisten toimien sekä muiden asianmukaisten yhteisön toimien kanssa. Mainittu yhdenmukaisuus olisi varmistettava toimien muotoilussa ja täytäntöönpanossa, yhteisymmärryspöytäkirja ja avustussopimus mukaan luettuina. |

Tarkistus 5

Johdanto-osan 9 e kappale (uusi)

| (9 e) Yhteisön olisi varmistettava, että EU:n makrotaloudellinen rahoitusapu on poikkeuksellista ja ajallisesti rajoitettua, että se täydentää Bretton Woods -järjestelmän instituutioiden, kahdenvälisten avunantajien ja Pariisin klubin luotonantajien antamaa apua, että sen antamisen ehtona on selvästi määriteltyjen vaatimusten täyttäminen, poliittiset ennakkoehdot mukaan luettuina, ja että sitä valvotaan ja arvioidaan huolellisesti petosten ja taloudellisten väärinkäytösten ehkäisemiseksi. |

Tarkistus 6

Johdanto-osan 9 f kappale (uusi)

| (9 f) Venäjä on ilmoittanut, että Moldovaan kohdistettu viinituontikielto johtuu tiettyjen kasvinterveysvaatimusten täyttämättä jättämisestä. |

Tarkistus 7

Johdanto-osan 9 g kappale (uusi)

| (9 g) Yhteisön olisi annettava Moldovalle rahoitusapua viinintuotannon laadun ja tuoteturvallisuuden parantamiseksi. |

Tarkistus 8

Johdanto-osan 10 kappale

(10) Tämän avustusosuuden maksaminen ei rajoita budjettivallan käyttäjän valtuuksia. | (10) Tämän avustusosuuden maksaminen ei rajoita budjettivallan käyttäjän valtuuksia. Tämä rahoitusapu olisi asetettava käyttöön sen jälkeen kun on varmistettu, että Moldovan viranomaisten kanssa sovittavat ehdot on täytetty tyydyttävästi. Poikkeuksellisen avun maksujen vapauttamisen ehtoihin, jotka olisi määriteltävä yhteisymmärryspöytäkirjassa ja avustussopimuksessa, olisi sisällytettävä erityisten tavoitteiden saavuttaminen seuraavilla aloilla: julkisen talouden läpinäkyvyyden lisääminen ja kestävyyden parantaminen; makrotaloudellisten ja budjettitavoitteiden soveltaminen talouskasvua ja köyhyyden vähentämistä koskevan Kansainvälisen valuuttarahaston strategia-asiakirjan sekä Euroopan naapuruuspolitiikkaan sisältyvässä EU:n ja Moldovan toimintasuunnitelmassa määriteltyjen uudistusten mukaisesti; sekä kansainvälisten demokraattisten ja ihmisoikeusnormien täydellinen kunnioittaminen, vähemmistöjen oikeuksien ja oikeusvaltion perusperiaatteiden kunnioittaminen mukaan luettuina. Tämän rahoitusavun maksujen suorittamisen perusteena olisi oltava todellinen edistyminen mainittujen tavoitteiden saavuttamisessa. |

Tarkistus 9

1 artiklan 1 kohta

1. Yhteisö myöntää Moldovalle makrotaloudellista rahoitusapua avustuksena enintään 45 miljoonaa euroa, jotta maan maksutasetilannetta voidaan tukea ja tällä tavoin lieventää hallituksen talousohjelman täytäntöönpanoon liittyviä rahoitusrajoitteita. | 1. Yhteisö myöntää Moldovalle poikkeuksellista makrotaloudellista rahoitusapua avustuksena enintään 45 miljoonaa euroa, jotta maksutasetilannetta voidaan tukea Moldovan kauppa- ja maksutaseen jyrkän heikentymisen vuoksi ja tällä tavoin lieventää hallituksen talousohjelman täytäntöönpanoon liittyviä rahoitusrajoitteita. |

Tarkistus 10

1 artiklan 2 kohta

2. Komissio hallinnoi tätä yhteisön rahoitusapua yhteistyössä talous- ja rahoituskomitean kanssa tavalla, joka on Kansainvälisen valuuttarahaston (IMF) ja Moldovan välisten sopimusten mukainen. | 2. Komissio hallinnoi tätä yhteisön rahoitusapua yhteistyössä talous- ja rahoituskomitean kanssa tavalla, joka on Kansainvälisen valuuttarahaston (IMF) ja Moldovan välisten sopimusten mukainen. Komissio antaa Euroopan parlamentille säännöllisesti tietoja talous- ja rahoituskomitean toiminnasta ja toimittaa sille asiaan liittyvät asiakirjat. |

Tarkistus 11

1 artiklan 3 kohta

3. Yhteisön rahoitusapu on saatavilla kahden vuoden ajan ensimmäisestä tämän päätöksen voimaantulon jälkeisestä päivästä alkaen. Komissio voi talous- ja rahoituskomiteaa kuultuaan kuitenkin päättää olosuhteiden niin vaatiessa jatkaa kyseistä aikaa enintään yhdellä vuodella. | 3. Yhteisön rahoitusapu on saatavilla kahden vuoden ajan ensimmäisestä tämän päätöksen voimaantulon jälkeisestä päivästä alkaen. |

Tarkistus 12

2 artiklan 1 kohta

1. Komissiolla on valtuudet talous- ja rahoituskomiteaa kuultuaan sopia Moldovan viranomaisten kanssa rahoitusapuun liitettävistä talouspoliittisista ja rahoitusehdoista, jotka on vahvistettava yhteisymmärryspöytäkirjassa ja avustussopimuksessa. Näiden ehtojen on oltava 1 artiklan 2 kohdassa tarkoitettujen sopimusten mukaiset. | 1. Komissiolla on valtuudet talous- ja rahoituskomiteaa ja Euroopan parlamenttia kuultuaan sopia Moldovan viranomaisten kanssa rahoitusapuun liitettävistä talouspoliittisista ja rahoitusehdoista, jotka on vahvistettava yhteisymmärryspöytäkirjassa ja avustussopimuksessa. Näiden ehtojen on oltava 1 artiklan 2 kohdassa tarkoitettujen sopimusten mukaiset. Yhteisymmärryspöytäkirja ja avustussopimus toimitetaan välittömästi neuvostolle ja Euroopan parlamentille. Näihin ehtoihin sisältyy erityisten tavoitteiden saavuttaminen seuraavilla aloilla: julkisen talouden läpinäkyvyyden ja kestävyyden parantaminen; taloudellisten ja budjettitavoitteiden soveltaminen talouskasvua ja köyhyyden vähentämistä koskevan Kansainvälisen valuuttarahaston strategia-asiakirjan sekä Euroopan naapuruuspolitiikkaan sisältyvässä EU:n ja Moldovan toimintasuunnitelmassa määriteltyjen uudistusten mukaisesti; sekä kansainvälisten demokraattisten ja ihmisoikeusnormien täydellinen kunnioittaminen, vähemmistöjen oikeuksien ja oikeusvaltion perusperiaatteiden kunnioittaminen mukaan luettuina. Tämän rahoitusavun maksujen suorittamisen perusteena on todellinen edistyminen mainittujen tavoitteiden saavuttamisessa. Läpinäkyvyyden ja seurattavuuden tehostamiseksi EU:n makrotaloudellisen rahoitusavun ehdot on julkistettava. |

Tarkistus 13

3 artiklan 3 kohta

3. Toinen erä ja mahdolliset lisäerät maksetaan sillä edellytyksellä, että IMF:n köyhyydenvähentämis- ja talouskasvujärjestelyn mukaisesti tukema talousohjelma, EU:n ja Moldovan välinen Euroopan naapuruuspolitiikan toimintaohjelma ja muut komission kanssa sovitut 2 artiklan 1 kohdan mukaiset toimenpiteet on toteutettu tyydyttävästi, kuitenkin aikaisintaan neljännesvuoden kuluttua edeltävän erän maksamisesta. | 3. Toinen erä ja mahdolliset lisäerät maksetaan sillä edellytyksellä, että IMF:n köyhyydenvähentämis- ja talouskasvujärjestelyn mukaisesti tukema talousohjelma, EU:n ja Moldovan välinen Euroopan naapuruuspolitiikan toimintaohjelma ja muut komission kanssa sovitut 2 artiklan 1 kohdan mukaiset toimenpiteet, erityisesti 2 artiklan 1 kohdan mukainen tyydyttävä edistyminen yhteisymmärryspöytäkirjassa asetettujen tavoitteiden täyttämisessä, on toteutettu tyydyttävästi, kuitenkin aikaisintaan neljännesvuoden kuluttua edeltävän erän maksamisesta |

Tarkistus 14

3 artiklan 4 kohta

4. Varat maksetaan Moldovan keskuspankille. Varojen lopullinen saaja on Moldovan valtiovarainministeriö. | 4. Varat maksetaan Moldovan keskuspankille ja merkitään otsakkeella "Euroopan unionin poikkeuksellinen rahoitusapu". Varojen lopullinen saaja on Moldovan valtiovarainministeriö. |

Tarkistus 15

4 artikla

Rahoitusavun täytäntöönpano toteutetaan Euroopan yhteisöjen yleiseen talousarvioon sovellettavan varainhoitoasetuksen ja sen täytäntöönpanosääntöjen mukaisesti. Moldovan viranomaisten kanssa tehtävässä yhteisymmärryspöytäkirjassa ja avustussopimuksessa määrätään erityisesti Moldovan toteuttamista asianmukaisista toimenpiteistä petosten, korruption ja muiden tähän rahoitusapuun liittyvien väärinkäytösten estämiseksi ja torjumiseksi. Täytäntöönpanossa on edellytettävä myös komission ja Euroopan petostentorjuntaviraston (OLAF) valvontaa, johon sisältyy oikeus suorittaa tarkastuksia paikalla, sekä tilintarkastustuomioistuimen tilintarkastuksia, jotka voidaan tarvittaessa suorittaa paikalla. | Rahoitusavun täytäntöönpano toteutetaan Euroopan yhteisöjen yleiseen talousarvioon sovellettavan varainhoitoasetuksen ja sen täytäntöönpanosääntöjen mukaisesti. Moldovan viranomaisten kanssa tehtävässä yhteisymmärryspöytäkirjassa ja avustussopimuksessa määrätään erityisesti Moldovan toteuttamista erityisistä toimenpiteistä petosten, korruption ja muiden tähän rahoitusapuun mahdollisesti liittyvien väärinkäytösten estämiseksi ja torjumiseksi. Varojen hallinnan ja maksamisen läpinäkyvyyden tehostamiseksi täytäntöönpanossa on edellytettävä myös komission ja Euroopan petostentorjuntaviraston (OLAF) valvontaa, johon sisältyy oikeus suorittaa tarkastuksia paikalla, sekä tilintarkastustuomioistuimen tilintarkastuksia, jotka voidaan tarvittaessa suorittaa paikalla. |

Tarkistus 16

5 artikla

Komissio antaa vuosittain 31 päivään elokuuta mennessä Euroopan parlamentille ja neuvostolle kertomuksen, joka sisältää arvion tämän päätöksen täytäntöönpanosta edellisenä vuonna. | Komissio antaa vuosittain 31 päivään elokuuta mennessä Euroopan parlamentin asianmukaisille valiokunnille ja neuvostolle kertomuksen, joka sisältää arvion tämän päätöksen täytäntöönpanosta edellisenä vuonna. Kertomuksessa esitetään erityisesti se, miten komission päätös vapauttaa rahoitusavun maksut on sidottu 2 artiklan 1 kohdassa asetettujen tavoitteiden täyttämiseen ja kansantalouden ja Moldovan valtiontalouden suorituskykyyn. |

Tarkistus 17

5 a artikla (uusi)

| 5 a artikla Komissio antaa Euroopan parlamentille ja neuvostolle jälkiarviointikertomuksen viimeistään kahden vuoden kuluttua tämän päätöksen mukaisen rahoitusavun täytäntöönpanoajan päättymisestä. |

[1] Ei vielä julkaistu virallisessa lehdessä.

--------------------------------------------------